cyanic-selkie/wikianc huggingface dataset:
Arduino
Riistvara
Suurem osa mikrokontrolleri sisend-väljundviikudest on Arduino kontrolleril eraldi välja toodud. Näiteks kontroller Diecimila ja uuem Duemilanove pakuvad 14 digitaalset sisend-väljundviiku, millest kuut saab kasutada pulsilaiuse modulatsiooniga signaalide genereerimiseks ja lisaks veel kuut analoogsisendit. Need viigud asuvad kontrolleriplaadi ülemisel poolel ning on esitatud standardsete 2,5 mm sammuga pesadena. Arduino Nano ja Arduinoga kokkusobivatel Bare Bones Boardi ja Boarduino kontrolleritel on plaadi alumisel küljel välja toodud 2,5 mm sammuga pistikud.
Tarkvara
Arduino integreeritud programmeerimiskeskkond on tarkvaraplatvormist sõltumatu Javas kirjutatud rakendus, mis on tuletatud Processing-programmeerimiskeele ja Wiring projekti integreeritud programmeerimiskeskkondadest. Integreeritud programmeerimiskeskkond on disainitud nii, et seda saaksid kasutada tarkvaraarenduses vähekogenud inimesed. Keskkond sisaldab koodiredigeerijat, mille iseärasusteks on näiteks süntaksi esiletoomine ja sulgude kokkuviimine. Ka koodi kompileerimine ja mikrokontrolleri programmeerimine toimuvad ühe hiireklõpsuga.
Arduino programmeerimiskeskkonnaga on kaasas C/C++ teek Wiring, mis muudab paljud tavalised sisend-väljundoperatsioonid palju lihtsamaks. Arduino programmid on kirjutatud C/C++-s, kuid kasutajad peavad töötava programmi jaoks defineerima ainult kaks funktsiooni:
Väga lihtne mikrokontrolleri programm võib lihtsalt vilgutada LED-i. Selline programm Arduino keskkonnas võib välja näha umbes niisugune:
Selle koodi töötamiseks on vaja, et LED-i positiivne viik pool oleks ühendatud 13 viiguga ja LED-i negatiivne viik elektrilise maaga. See programm ei oleks standardse C++ kompilaatori jaoks sobilik programm. Kui kasutaja vajutab arenduskeskkonnas nuppu "Lae I/O plaadile", kirjutatakse koodi koopia ajutisse faili, lisatakse vajalikud päised ja väga lihtsa main-funktsiooni lõppu, et muuta see C++ programmiks.
Arduino arenduskeskkond kasutab programmide kompileerimiseks GNU tööriistu ja AVR Libci teeke, programmide kirjutamiseks mikrokontrollerisse on kasutusel programm avrdude. Kuna Arduino platvorm kasutab Atmeli mikrokontrollereid, siis võib nende programmeerimiseks kasutada ka Atmeli arenduskeskkondi AVR Studio või Atmel Studio.
Hariduseesmärkideks on kasutatav teiste tootjate toodetud graafiline avatud koodi litsentsiga arenduskeskkond Minibloq.
Ametlik riistvara
pisi|Arduino Lilypad Arduino originaalriistvara toodab Itaalia firma Smart Projects. Mõned Arduino tootemärgiga plaadid on disainitud Ameerika firma SparkFun Electronics poolt. Tänase päevani on toodetud tööstuslikult 13 Arduino riistvara versiooni.
Arduinoga ühilduvad kontrollerid
Arduino platvormi suure populaarsuse ja avatud riistvara litsentsi tõttu on olemas palju erinevaid Arduinoga ühilduvaid ja Arduinost tuletatud plaate. Mõned on funktsionaalselt Arduinoga samaväärsed ja neid saab kasutada samades olukordades. Paljud neist on lihtsad Arduinod mõne igapäevase väljund-draiveriga, mida kasutatakse tihti koolitasemel hariduses, et lihtsustada väikeste robotite ehitamist. Mõned variatsioonid aga kasutavad täiesti teisi mikrokontrollereid erinevate ühilduvuse tasemetega.
Kuigi Arduino riistvara ja tarkvara disainid on tasuta saadaval ja kaetud Copylefti litsentsidega, siis Arduino arendajad on palunud, et nimi "Arduino" oleks ainuõiguslik ametlikule tootele ning seda ei kasutataks tuletatud teoste puhul ilma loata.
Arendusmeeskond
Arduino arendusmeeskonnas on Massimo Banze, David Cuartielles, Tom Igoe, GInaluca Martino, David Mellis ja Nicholas Zambetti.
Kari Rajamäki
Kari Juhani Rajamäki (sündinud 15. oktoobril 1948 Anjala vallas (praegu Anjalankoski)) on Soome poliitik, kes kuulub Soome Sotsiaaldemokraatlikku Parteisse.
Kari Rajamäki oli Soome siseminister 17. aprillist 2003 kuni 19. aprillini 2007.
Scottish Premiership
Scottish Premiership on Šotimaa jalgpalli kõrgeim liiga.
Liiga loodi 2013. aastal asendamaks Scottish Premier League'i.
Alates 2014. aastast on üheksal korral Šotimaa meistriks tulnud Celtic ja ühel korral Rangers.
UEFA koefitsiendi järgi oli Šotimaa liiga perioodil 2018–2023 Euroopa jalgpalli kõrgliigade seas tugevuselt üheksandal kohal.
Klubid
Hooajal 2023–2024 mängivad liigas järgmised 12 klubi:
Eesti Muusikanõukogu muusikapreemia
Eesti Muusikanõukogu muusikapreemia on Eesti Muusikanõukogu välja antav preemia.
Preemiat antakse välja eesmärgiga tunnustada eesti muusikuid või muusikainstitutsioone, kelle tegevus on kaasa aidanud muusikavaldkonna arengule. Preemiat antakse välja alates 2002. aastast ja igal aastal antakse välja kolm preemiat: heliloomigupreemia, interpretatsioonipreemia ja preemia muusikaelu jaoks olulise ja väljapaistva tegevuse eest.
Vastavalt statuudile antakse muusikpreemiad üle igal aastal rahvusvahelisel muusikapäeval.
Tõll
Tõll on Tallinna Sadama tütarettevõttele TS Laevad kuuluv parvlaev, mis sõidab Virtsu-Kuivastu liinil.
Tõll ehitati Gdanskis Remontowa laevatehases aastatel 2015–2017. Laev jõudis Eestisse 9. jaanuaril 2017 ja alustas liiniliiklust sama kuu lõpus. Laeva ristiema on Lelet Aavik.
21. juulil 2021 sõitis Tõll kiirusel neli sõlme vastu Kuivastu sadama kaid. Vigastusi said nii kaldaramp ja laev kui ka laeval olnud autod. Reisijad, kelle seas oli ka Eesti president Kersti Kaljulaid, kannatada ei saanud.
Hübriidlaev
2019. aasta juulis alustati parvlaeva Tõll keskkonnasõbralikuks hübriidlaevaks ümberehitamist. Tõllu diiselelektriliseks hübriidlaevaks ümberehitamise tulemusel väheneb kasutatava diislikütuse hulk aastas hinnanguliselt 20% ning õhku paisatava CO2 hulk 1600 tonni. Lisaks heitgaasiemissioonile väheneb ka veealune mürareostus ja vibratsioon, mille abil tagatakse hüljestele, kaladele ja teistele mereloomadele parem elukeskkond, mis aitab liigikust säilitada.
Esimene elektri abil plaanitud sõit märtsis 2020 jäeti seoses koroonapandeemiaga ära.
Nicolò Barella
Nicolò Barella (sündinud 7. veebruaril 1997 Cagliaris) on Itaalia jalgpallur, kes mängib poolkaitsjana Itaalia kõrgliiga klubis Milano Internazionale ja Itaalia jalgpallikoondises.
Ta alustas klubikarjääri kodulinna klubis Cagliari Calcio, millega liitus 2006. aastal. Cagliari meeskonnas debüteeris ta Itaalia kõrgliigas 2015. aasta mais. Hooaja 2015–16 teises pooles mängis ta laenul Itaalia esiliiga klubis Como. Cagliari põhikoosseisu kuulus Barella alates hooajast 2016–17. Esimese värava Itaalia kõrgliigas lõi ta 17. septembril 2017 mängus S.P.A.L.-i vastu. Samal hooajal lõi ta Itaalia kõrgliigas kokku kuus väravat.
2019. aasta juulis läks ta laenul Internazionalesse, kellega sõlmis 2020. aastal nelja-aastase lepingu. Hooajal 2020–21 tuli ta klubiga Itaalia meistriks.
Hooaegadel 2018–19 ja 2019–20 on Barella valitud Itaalia kõrgliiga hooaja sümboolsesse koosseisu. Hooajal 2020–21 valiti ta Itaalia kõrgliiga hooaja parimaks poolkaitsjaks.
2016. aastal saavutas Itaalia kuni 19-aastaste koondisega Euroopa omavanuste meistrivõistlustel teise koha ja võitis 2017. aasta juunioride maailmameistrivõistlustel Itaalia kuni 20-aastaste koondisega pronksmedali. Itaalia jalgpallikoondises tegi Barella debüüdi 10. oktoobril 2018 sõprusmängus Ukraina vastu. Koondisekarjääri esimese värava lõi ta 23. märtsil 2019 EM-i valikmängus Soome vastu. Ta kuulub Itaalia koondisse 2020. aasta Euroopa meistrivõistlustel.
Tagalogi keel
Tagalogi keel kuulub Austroneesia keelkonda ning seda kõneleb emakeelena ligi neljandik ning teise keelena enamik Filipiinide elanikkonnast. 2000. aasta rahvaloenduse andmetel on kõnelejaid Filipiinidel umbes 64 miljonit, kellest 22 miljonile on see emakeeleks. Tagalogi keel on aluseks pilipinole, mis on üks Filipiinide ametlikest keeltest.
Ajalugu
Tagalogi keelt on mõjutanud teised keeled, millega on olnud suurem kontakt. Peamiselt sõnavaralisi mõjutusi ja laene on nii sanskriti, hiina, araabia, inglise ja eriti hispaania keelest. Need seosed teiste keeltega on tingitud ajaloolistest sündmustest ja tendentsidest. 14. sajandit nimetatakse Islami perioodi alguseks, mil jõudis Filipiinide saarestikuni islamiusk, mis teatavasti on tihedalt seotud araabia keelega. Enne seda valitsesid seal meresõitjatest indialased. 16. sajandil avastas saarestiku Fernão de Magalhães, kes seilas Hispaania kuninga Felipe II lipu all, kelle järgi on Filipiinid ka nime saanud. Sellest sai alguse tagalogi keelt ehk kõige enam mõjutanud Hispaania kolonisatsioon. 19. sajandi lõpul jõudis võim Ameerika Ühendriikidele. Ameerika okupatsiooni järel hakati koolides õpetama inglise keelt. Tänapäeval on inglise keel teiseks riigikeeleks pilipino kõrval.
Klassifikatsioon
Tagalogi keel kuulub Austroneesia hõimkonna, Lääne-Austroneesia keelkonna Malai-Polüneesia haru Vahe-Filipiini keelte hulka. Sugulaskeelteks on näiteks bikoli, mamanva ja visaia keeled, mida räägitakse samuti Filipiinide saarestikus, aga ka indoneesia ning havaii keeled.
Dialektid
Tagalogi keeles saab eristada mitmeid dialektigruppe. Peamised on Bataani, Batangase, Bulacani, Lubangi, Manila, Marinduque, Puray, Tanay-Paete ja Tayabasi dialekt.
Geograafiline jaotus
Tagalogi keelt räägib ülemaailmselt ligi 25 miljonit inimest. Suurem osa kõnelejaid on Filipiinide saarestiku saartel, eriti Luzoni, Zambales’i, Marinduque’i ja Mindoro saarel ning Manila regiooni keskuses. Lisaks on kõnelejaid Kanadas, USAs, Suurbritannias, Liibüas, Saudi Araabias ja Guamis. .
Kirjaviis
Tagalogi algne kirjaviis oli tagalogi kiri (tagalogi keeles baybayin’i kiri)- silptähestik, kus sümbolid tähistavad konsonanti, enamasti koos järgneva kaashäälikuga. Kirja nimi baybayin tähendab tagalogi keeles "tähthaaval ütlema". Tagalogi kirjas on 15 konsonante tähistavat sümbolit. Kolm sümbolit, mis tähistavad vokaale /a/, /e/ või /i/ ja /o/ või /u/. Lisaks kasutatakse väikest komasarnast märgendit, mida kutsutakse kudlit’iks. See viitab aegadele, kui sümboleid graveeriti bambusele – kudlit tähendab tagalogi keeles väikest lõiget.
pisi|400px|Tagalogi kirjamärgid
pisi|400px|kudlit-ite kasutamine
Iga sümbol tähistab konsonanti ja vokaal /a/ silpi. Kui konsonandi sümboli peal asub kudlit, peaks sellele järgnev vokaal olema /e/ või /i/. Kui kudlit asub sümboli all, on järgnev vokaal /o/ või /u/. Sõna lõpus asetsevate üksikute konsonantide märkimiseks originaalses tagalogi kirjas märgendit ei olnud. Hiljem saartele saabunud hispaanlasest munk Francisco Lopez lahendas selle probleemi, lisades sümbolite alla väikese ristikese, kui viimases silbis puudus vokaal. Seda väikest ristikest nimetatakse hispaania kudlit’iks
Fonoloogia ja foneetika
Tagalogi keelt iseloomustab sage kõrisulgääliku kasutamine. Seda kasutatakse juhul kui:
Rõhk asetseb peamiselt sõna viimasel või eelviimasel silbil. Homonüüme eristatakse rõhuasetuse ja kõrisulghääliku esinemise järgi.
Grammatika
Tagalogi keelt iseloomustatakse kui sünteetilist keelt. See tähendab seda, et sõnade külge liidetakse ees- ja järelliiteid, et muuta nende tähendust.
Sõnajärg
Tagalogi keele sõnajärg võib olla nii VSO kui SVO tüüpi. Kasutatakse VSO tüüpi, Verb on lause alguses ning sellele järgneb subjekt või objekt. Aga kasutatakse ka ümberpööratud vormi SVO, kus subjekt on lause alguses ning sellele järgneb objekt. Selle vormi tähistamiseks kasutatakse markerit ay. Tihtipeale jäetakse marker ay ära, kuna nimisõna on tähistatud käändemarkeriga, mis viitab ümberpööratud vormile.
Nimisõnad
Tagalogi keeles ei tehta üldiselt sõnade sool vahet. On väheseid erandeid, mis puudutavad rahvust või ameteid.
Liitsõnu moodustatakse üldiselt kahe nimisõna liitmisel sidekriipsuga. Küll aga tuleb tähele panna, et mõningate liitsõnade puhul muutub sõnade otsene tähendus.
Näiteks: anak (laps) + araw (päike) – anak-araw (albiino)
Käändemarkerid
Tagalogi keeles nimisõnu ei käänata. Küll aga kasutatakse markereid, mis viitavad sõna rollile lauses. Need markerid on ang, ng ja sa.
Ang-markerid on si, ang, sina ja ang mga.
Ang-markerid on tähenduselt sarnased inglise keele artikliga the. Nad tähistavad lauses objekti. Ang markeriga sõnad on absolutiivis.
Ergatiivi, akusatiivi või genitiivi markerina kasutatakse ng-markereid, mis vastavad tähenduse poolest ingliskeelsele sõnale of, mis näitab kuuluvust või spetsifikatsiooni. Samas võivad ng-markerid viidata ka objektile.
aso ng babae – naise koer
grupo ng babae – naiste grupp
manlalaro’ ng basketbol – korvpallur (korvpalli mängija)
Kay Jaan ang aso – koer on Jaani oma
Ang babae ay sa tindahan – naine läks poodi
Mitmus
Lisaks on võimalik mitmust näidata ka muudel viisidel:
Aega näitavate verbide või numbrite ees tähendab mga – umbes, enam-vähem.
Liited
Järlliide -an võib viidata viiele erinevat tüüpi tähendusele.
Eesliide Ka+rep1- : Kaka- viitab tegevusele, mida tehakse liiga palju või üleliigselt
Eesliide tag- viitab hooajale
Arvsõnad
Tagalogi keeles kasutatakse kahte tüüpi arvsõnu. Objektide, asjade, raha ja inimeste loendamiseks ning mõõtude puhul kasutatakse tagalogikeelseid arvsõnu. Kella ütlemiseks ja mõnikord raha loendamiseks aga tagalogipäraseid hispaaniakeelseid arvsõnu. Samuti esineb mõlema tüübi kooskasutust.
Keelenäited
Ang lahat ng tao'y isinilang na malaya at pantay-pantay sa karangalan at mga karapatan. Sila'y pinagkalooban ng katwiran at budhi at dapat magpalagayan ang isa't isa sa diwa ng pagkakapatiran.
Tõlge:
Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja südametunnistus ning nende suhtumist üksteisesse peaks kandma vendluse vaim (Inimõiguste ülddeklaratsiooni esimene artikkel)
Jah – Oo ['oːʔo]
Ei – Hindî [hɪnˈdɛʔ]
Aitäh – Salamat [sɐˈlaːmat]
Tere päevast – Magandáng tanghali [mɐɡɐnˈdaŋ taŋˈhaːlɛ]
Tere õhtust – Magandang gabi [mɐɡɐnˈdaŋ ɡɐˈbɛ]
Head aega – Paálam [pɐˈʔaːlam]
Muud huvitavat
Kasutusele on võetud väljendid Taglish ja Englog, mis viitavad nähtusele, kus kasutatakse segamini nii inglise kui tagalogikeelseid sõnu. Selline nähtus on levinud üle Filipiinide saarestiku ning seda kasutatakse eriti palju televisioonis, ajakirjanduses ja meedias.
Dikļi kirik
Dikļi kirik on luteri kirik Lätis Valmiera piirkonnas Dikļi vallas Dikļis. See oli Dikļi kihelkonnakirik.
Dikļisse rajati esimene kirik aastal 1630. See oli õlgedest katuse ja paekivist seintega väike hoone. Selle juurde rajati Pahlenite suguvõsa matmispaik. Aastal 1722 ehitati kirik ümber ja see sai praegused mõõdud. Laiendusel olid puitsõrestikuga toestatud saviseinad. Tänapäevase ilme sai kirik uute ümberehitustööde käigus aastal 1848, mil valmis praegune maakivist seintega hoone.
Kirikus on säilinud XVII sajandil valmistatud puidust altar ja kantsel. Altari annetasid kirikule aastal 1698 Budenbroka mõisa omanikud, kantsli aasta hiljem Ozolmuiža omanikud. Oreli meisterdas kirikule Mārtiņš Bitlers Jelgavast.
Aastail 1857–1867 oli seal kirikuõpetajaks Juris Neikens. Aastal 1864 korraldas ta kihelkonnas esimese Läti laulupeo.
Raanitsa mõis
Raanitsa mõis (saksa keeles Neuhof) oli rüütlimõis Kambja kihelkonnas Tartumaal.
Viimane omanik oli Richard von Staden.
Antti Salo
Antti Salo (sündinud 1966 Helsingis) on soome kirjanik, kes on avaldanud nii ilu- kui ka teatmekirjandust ning lasteraamatuid. Salo tuntuim teos on lühijuttude kogumik "Uuslöyttymaankoira ja muita novelleja". Tal on magistrikraad teoloogias.
Maggie Gripenberg
Maria Margarita (Maggie) Gripenberg (11. juuni 1881 Helsingi – 28. juuni 1976 Maarianhamina) oli soome tantsija.
Maggie Gripenberg andis esimese tantsuetenduse Soome Rahvusteatris 1911. aastal, kui oli tutvunud Isadora Duncani vabatantsu ideedega. Gripenberg õppis ka Emile Jaques-Dalcroze rütmikakoolis. Nende mõjutusel oli Gripenbergi uus tantsustiil vabam kui ballett, ta tantsis alati paljajalu.
1951. aastal anti Maggie Gripenbergile Pro Finlandia medal.
1919. aastal esinesid Maggie Gripenberg ja tema lavapartner Onni Gabriel Tartus. Etenduse järel puhkes kähmlus siurulaste, pallaslaste ja ülejäänud publiku vahel. Sündmus sai tuntuks kui Gripenbergi skandaal.
Hirmu
Hirmu on/oli mitme Eesti küla nimi:
Talsi piirkond
Talsi piirkond on 1. järgu haldusüksus (piirkond) Lätis.
Piirkonna põhjaosas asub viimaste liivlaste asuala Liivi rand.
Raeküla mõis
Raeküla mõis (saksa keeles Raeküll) oli Pandivere mõis kõrvalmõis Väike-Maarja kihelkonnas Virumaal.
Sint-Niklaas
Sint-Niklaas (ka Sint-Niklaas-Waas, prantsuse keeles Saint-Nicolas-Waes) on hollandikeelne linn ja vald Belgias Flandria piirkonnas Ida-Flandria provintsis.
Fugu
Kuigi fugu on Jaapanis delikatess, võib selle söömine olla eluohtlik, kuna kerakala on surmavalt mürgine. Seega tuleb kerakalast ettevaatlikult eemaldada mürgised osad, ilma et liha mürgitataks.
Kerakala maks, munasarjad, olenevalt liigist ka silmad ja nahk sisaldavad närvimürki tetrodotoksiini, mis halvab ohvri lihased, kuigi ohver ise jääb teadvusele. Lõpuks ei suuda ohver enam hingata ja sureb lämbumise tõttu. Vastumürki teada ei ole, tavalisim ravivõte on ohvri hingamiselundkonna ning südame-veresoonkonna toetamine, kuni mürk on ainevahetuse käigus organismist eemaldatud. Kuigi kala maksa peetakse maitsvaimaks osaks, sisaldab see surmavas koguses mürki, mistõttu on Jaapanis alates 1984. aastast selle restoranis serveerimine keelatud.
Sint-Niklaas
1825. aastal linnaõigused saanud asula nimi on pandud 1217. aastal rajatud Püha Nikolause kiriku järgi. Asula on tuntud ka oma turuväljaku poolest, mis on suurim Belgias (3,19 hektarit).
Asulad
Sint-Niklaas jaguneb järgmisteks osavaldadeks, asulateks ja piirkondadeks:
Fugu
On tehtud kindlaks, et kerakala mürgisus tuleb sellest, et kala sööb tetrodotoksiiniliste bakteritega nakatunud loomi, mille vastu kalal endal tekib aja jooksul resistentsus.
Fugu 't on Jaapanis söödud juba sajandeid. Tokugawa šogunaadi ajal oli Edos (Tōkyō tollane nimi) ja selle mõjupiirkonnas fugu söömine keelatud, samal ajal Jaapani lääneosas, kus šogunaadi võim oli väiksem ja kerakala oli lihtsam saada, arendati paljusid valmistamisviise, et kala ohutult süüa. Meiji perioodil oli paljudes kohtades fugu söömine keelatud. Tänapäeval on fugu ainus roog, mida Jaapani keiser süüa ei tohi.
Fugu valmistamine ja müük on Jaapanis rangelt reguleeritud. Alates 1958. aastast on litsents kohustuslik. Kõigepealt tuleb harjutada vähemalt kaks-kolm aastat õpipoisina, siis sooritada kahetunnine kirjalik eksam ja lõpuks 20-minutine praktiline eksam, mille jooksul peab praktikant kala puhastama, eemaldama mürgised osad ilma kalaliha mürgitamata, eraldama need teisele alusele, need märgistama ja seejärel panema lukustatud karpi, puhastatud kalafileest valmistama sashimi ja selle ära sööma. Ainult ligi 35% litsentsi taotlejatest läbib eksamid. Kala mürgised osad, mis pandi lukustatud karpi, viiakse tagasi varustajale, kes need hävitab keemilisel teel.
Parafraas
Parafraas (inglise keeles paraphrase) on sama mõtte esitamine teiste sõnadega kirjalikult või suuliselt. Parafraseerida võib nii enda kui ka teise autori öeldut ja kirjutatut. Lisaks sõnavarale muudetakse parafraasis ka lause struktuuri. Vajadusel tuleb alusteksti lõike või lauseid ümber tõsta. Oluline on jälgida, et ümbersõnastamisel ei muutuks algallika mõte ega tähendus. Kirjalikus tekstis tuleb parafraasi juurde lisada viide algallikale, sest kõik mõtted, mis parafraasis leiduvad, on pärit alustekstist. Ilma viiteta parafraas on plagiaat. Samuti ei loeta parafraasiks seda, kui algupärases tekstis on vahetatud ära mõned üksikud sõnad. Parafraseerimine on üks refereerimise viise summeerimise ja sünteesimise kõrval. Erinevalt teistest refereerimisviisidest ei ole parafraas enda või teise autori mõtete kokkuvõte, vaid nende esitamine teiste sõnadega, vahel isegi veidi pikemalt kui alustekstis. Kokkuvõttega võrreldes sisaldab parafraas rohkem detailset infot. Parafraasi kasutatakse sagedamini kui tsitaati, sest see võimaldab esitada materjali lihtsustatud kujul ega nõua sõnasõnalist öeldu edastamist. Parafraasi on hea kasutada näiteks oskussõnavara sisaldava erialakeelse teksti ümbersõnastamisel üldkeelde.
Parafraasi tegemine ja vormistamine
1.	Teadustöös kasuta parafraase enda mõtete toetamiseks, ära ehita oma teksti neile üles.
2.	Lisa kirjalikus tekstis parafraasi juurde viide.
3.	Vormista parafraas originaaliga sarnases mahus.
4.	Jälgi, et teksti mõte ei moonduks.
5.	Tee parafraas ainult sellisest tekstist, mille mõte on arusaadav.
6.	Muuda parafraasis näiteks sõnade järjekorda või sõnaklassi ning kasuta sünonüüme.
7.	Et parafraasi ülejäänud mõtetest eristada, tõsta see ka sõnaliselt tekstis esile, kasutades tüüpfraase nagu N sõnul/andmetel ….
9.	Ära muuda parafraasis spetsiifilisi erialatermineid ja sõnu, millel puudub täpne vaste.
10.	Ära ürita parafraseerida iga sõna, vaata konteksti. Sünonüümide kasutamine ei ole omaette eesmärk.
Näide parafraseerimisest
Fragment Kristjan Jaak Petersoni isikuartiklist „Eesti kirjanduse biograafilisest leksikonist“, Tallinn: Eesti Raamat, 1975, lk 272:
„Andeka noormehena ilmutas P. silmatorkavat iseseisvust nii oma vaadetes kui ka kirjanduslikes taotlustes. Tema filoloogilised huvid ulatusid kuni Aasia ja Aafrika keelteni; artiklid eesti lauseõpetuse alal kannavad tõsist uurimuslikku iseloomu. P. filosoofilistes ja kirjanduslikes põhimõtetes põimuvad klassikalised hariduselemendid Euroopa XVIII saj. teise poole vaimuelule iseloomulike uute tendentsidega.“
Selle lõigu üks võimalikke parafraase oleks järgmine:
Kuigi noor, olid Kristjan Jaak Petersoni vaated ja kirjanduslikud taotlused märkimisväärselt iseseisvad: neis olid ühendatud klassikalise hariduse väärtused Euroopa XVIII sajandi teise poole uuenduslike ideedega. Kristjan Jaak Peterson huvitus tõsiselt ka filoloogiast, nii eesti keelest kui ka eksootilistest Aasia ja Aafrika keeltest. Tema uurimused eesti süntaksist annavad tunnistust niihästi andekusest kui ka tõsisest teaduslikust suhtumisest. (EKBL 1975: 272)
Parafraasi ajalugu
Quintilianus seob parafraasi teooria juurde võistluslikkuse ja varasemate autorite ületamise idee. Parafraasi eesmärk ei ole tema sõnul ainuüksi originaali interpreteerimine, vaid ka originaaliga võistlemine. Sama on leidnud ka vanarooma riigitegelane Plinius Noorem.
Maarja Meeru
Maarja Meeru (23. novembril 1968, Tartu ) on eesti teatrikunstnik. Alates sügisest 2011 on ta Vanemuise teatri peakunstnik.
Parafraas
Parafraas ajakirjanduses
Parafraasid tuleb ütlejale alati atributeerida (lisada; omistada ). Idiomaatiliselt (keelele eriomaselt ) tõlgitud parafraasid tuleb atributeerida isikule tema ees- ja perekonnanime ning korrektse ametikoha järgi. Atributeerimata parafraaside tõttu on uudise keel subjektiivne, ebaneutraalne ja ebaselge ning suurendab lugejas veelgi arusaamatust, mis on faktid ja mis on oletused, arvamused või järeldused. Parafraasi juurde kuuluvas saateosas kasutatakse sõnavorme sõnul või sõnutsi, mis on tavaliselt lause alguses: Juhan Julma sõnul… Ajakirjanik peab kasutama neutraalset sõnavara. Seega ei sobi hinnanguid andvad sõnavormid nagu väitel, arvates, hinnangul, teatel jms.
Maarja Meeru
Haridustee
1989–1994 Tartu Kunstikool, dekoratsiooni eriala
Parafraas
Parafraas ajakirjanduses
Lugeja jaoks seostub parafraas alati nii allika kui ajakirjanikuga. Praktikas tähendab see seda, et lugeja suhtub parafraseeritud seisukohtadesse kui sellistesse, millega ka ajakirjanik nõus on. Seetõttu ei tohi parafraasina esitada seisukohti, millest ajakirjanik tahab distantseeruda või uudise objektiivsuse huvides peab distantseeruma. Parafraas peab toetama loo põhiteemat ning objektiivsuse eesmärgil on saatelauses soovitatav kasutada neutraalset verbi, näiteks ütles või sõnas.
Maarja Meeru
Haridustee
1992–1993 Olavskolen Folkehøyskole (Rahvaülikool), teatri eriala, Norra
Parafraas
Parafraas tõlkekirjanduses
Tõlkekirjanduses tähendab parafraas kultuurispetsiifilise elemendi sisu edasiandmist kirjeldaval viisil. Seejuures kirjeldatakse tähistatava nähtuse või objekti välimust, omadusi või funktsiooni. Kirjeldus peab olema tabav ja võrdlemisi lühike. Säilida võiks mõningane olustikuline koloriit, s.t et lugeja peaks kultuurispetsiifilist elementi tajuma võõrasse kultuuri kuuluvana. Eesmärk on tekitada tõlke ja originaali lugejas ühesugune reaktsioon. Sellise parafraasi puhul peaks üldise arusaama järgi säilima sihtkeelses tekstis mingil määral võõrapärane tunnetus. Teisisõnu, sihtkultuuri lugeja peab tajuma, et tekst on seotud teise kultuuriga. Elementide võõrapärasuse ja teise kultuuriga seotuse tajumine on aga individuaalne ja sõltub suuresti kontekstist, seega ei pruugi see nõue alati ilmne olla. Inglise keele tõlkeprofessori Peter Newmarki arvates on sellistel vastetel suurem pragmaatiline mõju kui näiteks kultuuriliselt neutraalsetel terminitel. Eesti tõlkijate Urve Lehtsalu ja Gustav Liivi arvates tasub parafraasi kasutada siis, kui kontekst tõlgitavat mõistet enam-vähem määratleb, ent kirjeldav tõlge peaks sõnaraamatute seletustest olema napisõnalisem.
Moroza
Moroza asub valla keskosas Aiviekste jõe kaldal. Seal asub Moroza bussipeatus. Aastail 2007–2021 kuulus küla Lubāna piirkonda.
Maarja Meeru
Haridustee
1998–2004 Accademia di Belle Arti di Venezia, stsenograafia eriala, Itaalia
Moroza
Pärn ümbermõõduga 3,83 meetrit ja kõrgusega 27 meetrit on looduskaitse all. Külla ulatub kaitsealune Lubāna-Meirāni allee.
Parafraas
Parafraas tõlkekirjanduses
Analüüsikesksest vaatepunktist on parafraas küllalki komplitseeritud tõlkemeetod, eelkõige selle määratlemise hajusate piiride tõttu. Parafraas kipub olema sarnane ligikaudse vastega. Viimane tähendab kultuurispetsiifilise elemendi ligikaudse või üldise sisu edasiandmist. Ühe eristamine teisest võib olla suuresti subjektiivne – tuleb otsustada, kuivõrd on element ikkagi kultuuritundlik ja mil määral on tegu pigem kultuurineutraalse vastega. Kui võtta eelduseks asjaolu, et neutraalne vaste ei peaks lugejas esile kutsuma mingit reaktsiooni, on selline kategoriseerimine vaieldav, sest reaktsioonid võivad erinevates lugejates vägagi varieeruda. Kategoriseerimise peamiseks aluseks on põhimõte, et tegu on ligikaudse vastega juhul, kui element on tõlkimatu. Kui elementi on võimalik pikemalt kirjelduste abil lahti seletada, on tegu parafraasiga.
Moroza
Aastal 2007 oli külas 10 elanikku.
Parafraas
Parafraas tõlkekirjanduses
Peamine erinevus ligikaudse tõlke ja parafraasi vahel on see, et ligikaudses vastes on kaotatud igasugused võõrapärased konnotatsioonid (sõna põhitähendusele lisanduvad tundmuslikud tähendusvarjundid) ja lugeja ei taju kultuurispetsiifilist elementi üldse kui võõrasse kultuuriruumi kuuluvat, vaid kui oma ja tuttavlikku. Šoti keeleteadlase ja foneetiku John Cunnison Catfordi järgi on ligikaudne vaste ainuke võimalus kultuurispetsiifiliste elementide tõlkimiseks, sest elementide tähendus on rangelt keelespetsiifiline ja neil pole teistes kultuurides keelelisi või funktsionaalselt lähedasi vasteid. Lehtsalu ja Liivi arvates tähendab ligikaudne tõlge sellise vaste kasutamist, mis pole küll leksikaalselt tähenduselt samaväärne, ent on tõlgitavas kontekstis funktsioonilt lähedane. Autorite tõlgenduse järgi aitab ligikaudne tõlge vältida liigsete võõrsõnade sissetoomist, kommentaaride kasutamist ning säilitab keele ladususe. Nii Newmark kui Rumeenia keeleteadlane Sider Florin peavad ligikaudset vastet üheks enim kasutatavaks tõlkestrateegiaks kultuurispetsiifiliste elementide tõlkimise puhul. Newmark räägib ligikaudse tõlke kontekstis kultuuriliselt neutraalse sõna kasutamisest ja väidab, et seda tõlkestrateegiat tasub kasutada siis, kui kultuurispetsiifiline element pole tekstis väga olulise tähtsusega ning tekstis pole tähtis niivõrd täpsus, kuivõrd teksti selgus ja voolavus.
Rootsi ajaloolane ja lastekirjanduse uurija Göte Klingberg on parafraasi asemel oma käsitluses lastekirjanduses esineva kultuurispetsiifika tõlkimise teemal rääkinud selgitavast tõlkest, mis sisuliselt tähendabki sama – kultuurispetsiifiline element asendatakse selle funktsiooni või muu omaduse kirjeldusega.
Exitfilm
Exitfilm on Eesti filmistuudio, mis on asutatud 1992. aastal.
Exitfilm asutati eelkõige omamaiste kinos näidatavate mängufilmide tootmiseks, kuid tehakse ka dokumentaal- ja animafilme.
2022. aasta seisuga on stuudios valminud sadakond filmi, lisaks sellele on stuudio teinud rahvusvahelist koostööd mitmekümne välismaise mängufilmi tootmisel.
Hindriku
Hindriku oli küla Võrumaal. Küla jääb tänapäeval Keema küla alale. Kihelkondlikult kuulus küla Urvaste kihelkonda. Küla kaotati 1970. aastatel.
Taevas ja maa
"Taevas ja maa" on Hylene'i esitatud kaver Ellen Shipley ja Rick Nowelsi kirjutatud laulust "Heaven Is a Place on Earth", mille laulis kuulsaks Belinda Carlisle. Laul avaldati 2007. aastal Hylene'i debüütplaadil "Täna rikun ma reegleid".
Hindriku
Endise küla lähedal on Maru järv.
Friedrich Wilhelm Foerster
pisi|Foto Foersterist 1922. aasta väljaandest. Friedrich Wilhelm Foerster (2. juuni 1869 Berliin, Preisi kuningriik – 9. jaanuar 1966 Zürich, Šveits) oli saksa katoliiklik kasvatusteadlane, pedagoog, patsifist ja filosoof, avalik natsivastane. Foerster kirjutas peamiselt eetikast seoses hariduse, seksuoloogia, poliitika ja rahvusvahelise õigusega. pisi|Foersteri allkiri 1922. aasta väljaandest. Fr. W. Foersteri isa oli Berliini observatooriumi direktor ja Humboldti Ülikooli professor, astronoom Wilhelm Julius Foerster. 1893. aastal kaitses Fr. W. Foerster doktoritöö "Der Entwicklungsgang der Kantischen Ethik bis zur Kritik der reinen Vernunft" ("Kanti eetika areng "Puhta mõistuse kriitikani"") 1898–1912 pidas ta loenguid Zürichi Ülikoolis jt Šveitsi kõrgkoolides, hiljem ka Viini Ülikoolis ja 1914. aastast Müncheni Ülikoolis.
Esimese maailmasõja ajal kritiseeris Foerster teravalt Saksa militarismi, natsionalismi ja Otto von Bismarcki poliitilist pärandit, mis viis tema töölt vabastamiseni kaheks semestriks. Sel ajal naasis ta Šveitsi, kus uuris, mil määral oli Saksamaa süüdi Esimese maailmasõja puhkemises. Foerster jõudis järelduseni, et Saksamaa oli end ise rahvusvaheliselt isoleerinud, tõkestades 1899. ja 1907. aasta Haagi konventsioone toimimast.
1917. aastal Šveitsist naastes pidas Fr. W. Foerster endiselt sõja peasüüdlaseks Saksa militaarset eliiti, mis muutis ta konservatiivide seas äärmiselt ebapopulaarseks ning tegi temast ühe vasttekkinud natsionaalsotsialistliku liikumise peavaenlastest. 1920. aastal avaldatud raamatu "Mein Kampf gegen das militaristische und nationalistische Deutschland" ("Minu võitlus militaristliku ja natsionalistliku Saksamaa vastu") vastukajana saabus Foersterile rida tapmisähvardusi, mistõttu ta kolis 1922. aastal Šveitsi, kust siirdus 1926. aastal Prantsusmaale. Berliinis 10. mail 1933 korraldatud raamatupõletamise käigus mõisteti hukka tema teosed ning sama aastal 23. augustil sai Foersterist üks esimesi sakslasi, kellelt siseministri korraldusel võeti ära Saksamaa kodakondsus. pisi|Foersteri haud Kilchbergi kalmistul. Hauaplaadil on kiri "Erzieher Ethiker Mahner Kämpfer" ("kasvataja eetika manitseja võitleja") Foersterile anti Prantsuse kodakondsus, kuid kui Saksamaa 1940. aastal Prantsusmaale tungis, oli ta kohe Gestapo tagaotsitavate nimekirjas. Šveitsi piiri lähedal elanud Foerster põgenes algul Šveitsi, kuid kui seal keelduti talle asüüli andmast, õnnestus tal põgeneda Portugali ja edasi USAsse, kus ta 1963. aastani elas New Yorgis. Viimased eluaastad veetis Foerster taas Šveitsis Zürichi lähistel. 1953. aastal ilmusid tema memuaarid pealkirjaga "Erlebte Weltgeschichte, 1869–1953" ("Läbielatud maailmaajalugu, 1869–1953").
Fr. W. Foersteri pedagoogikas on suur roll katoliiklikul eetikal, mille ühe näitena esitab ta keskaegseid rüütliideaale.
Eesti keeles on ilmunud kolm Foersteri pedagoogilist raamatut: "Elujuht" 1924 ("Lebensführung"; tlk Valter Kaaver), "Oska elada! Raamat poistele ja tüdrukutele" 1933 ("Lebenskunst"; tlk Alma Selge) ja "Kool ja iseloom : koolielu kõlbluspedagoogilisi probleeme" 1937 ("Schule und Charakter: moralpädagogische Probleme des Schullebens"; tlk Edgar Oissar). "Saksavastasuse" tõttu kanti Foersteri eestikeelsed teosed 1941. aastal Saksa okupatsioonivõimude keelatud kirjanduse nimekirja. Kirjandusteadlase Endel Nirgi uurimuse kohaselt avaldas Foersteri "Elujuht" silmapaistvat mõju eesti kirjaniku Karl Ristikivi vaadetele.
Rodniki
Rodniki on linn Venemaal Ivanovo oblastis, Rodniki rajooni halduskeskus.
1820. aastal alustas linnas tööd tekstiilitehas, mis kasvas Venemaa suurimaks ja kus töötas umbes 10 000 töölist.
Kalnujai
Kalnujai on küla Leedus Raseiniai rajoonis, Kalnujai valla halduskeskus. Külas on kultuurimaja, postkontor ja raamatukogu. Sealne kool on Raseiniai Viktoras Petkuse nimelise põhikooli filiaal.
Külas on sündinud leedu dirigent ja helilooja, Leedu professionaalse ooperiteatri rajaja Juozas Tallat-Kelpša.
Ajalugu
Külas asub Kalnujai linnamägi. Asulat on kirjalikes allikates esmamainitud XIV sajandil. Kuni XVIII sajandini oli see kuninglik valdus. Aastal 1711 surid sealsed elanikud katku, küla rajati uuesti alles aastal 1738.
1818. aastal rajati külla kirik, mis kuulus algselt Raseiniai kihelkonda. Aastal 1853 hakkas selle juures tegutsema kihelkonnakool.
Aastail 1914 ja 1944 põles Kalnujai maha. Viimases tulekahjus hävis ka küla kirik, selle praegune hoone valmis aastal 1946. Aastal 1941 hukati sealsel linnamäel 831 juuti ja kolm kommunisti. Nõukogude ajal oli Kalnujai kohaliku kolhoosi keskasulaks.
Roberto Calasso
pisi|Roberto Calasso (1991) Roberto Calasso (30. mail 1941 Firenze – 28. juuli 2021 Milano) oli itaalia kirjanik, kirjastaja ja esseist.
1962. aastal asutas ta koos Roberto Bazleni, Luciano Foà jt kirjastuse Adelphi Edizioni. Calasso valdas peale itaalia keele prantsuse, inglise, hispaania, saksa, ladina ja vanakreeka keelt. Teda on nimetatud ühe-mehe-kirjandusinstituudiks.
Eesti keeles on 2019. aastal Calassolt ilmunud kirjastajakarjäärile tagasivaatav "Kirjastaja jälg" (itaalia keeles "L'impronta dell'editore", 2013).
Elulugu
Calasso sündis Toscana kõrgklassi peres, mille lähiringi kuulus hulk tolleaegseid Itaalia intellektuaale. 1954. aastal kolis perekond Rooma. Calasso lõpetas ülikoolis inglise keele ja kirjanduse eriala ning juba 21-aastaselt, 1962. aastal alustas koos Roberto Bazleniga ja Luciano Foàga ettevalmistusi uue kirjastuse, Adelphi Edizioni loomiseks. 1971. aastal sai temast peatoimetaja, 1999. aastal president. Calasso töötas Adelphis katkestusteta surmani. Calasso tõlkis Friedrich Nietzsche, Karl Krausi, Franz Kafka jt teoseid ning kirjutas arvukalt raamatuid.
Võrgukivi tänav
Võrgukivi tänav sai nime 1. oktoobril 2003.
InSight
InSight (Interior Exploration using Seismic Investigations, Geodesy and Heat Transport) on NASA maandur (kosmoseaparaat), mille eesmärk on uurida Marsi sisemust ja geoloogilist evolutsiooni.
InSighti missiooni eesmärgiks on asetada Marsi pinnale seismomeeter, mille abil uuritakse Marsi seismilist aktiivsust ja soojusvoosond, et uurida Marsi geoloogilist ajalugu. InSighti missioon annab plaanide kohaselt uut informatsiooni Päikesesüsteemi maataolistest planeetidest (Merkuur, Veenus, Maa, Marss).
InSight pidi esialgsete plaanide kohaselt startima märtsis 2016, kuid maanduri testimisel avastati seismomeetrist leke ning seetõttu tuli see Lockheed Martini tehasesse tagasi saata. Märtsis 2016 otsustas NASA kulutada 150 miljonit dollarit, et lükata InSighti start 5. maile 2018. Missioonil taaskasutatakse 2008. aastal Marsile maandunud Phoenixi missioonil lennanud tehnoloogiaid, et hoida missiooni riskid ja kulud võimalikult madalad.
Ajalugu
InSighti esialgne nimi oli GEMS (Geophysical Monitoring Station), kuid 2012. aasta alguses palus NASA segaduste vältimiseks selle nime ära muuta, kuna üks teine missioon, mis oli teostamisel, kandis samuti nime GEMS. Pärast nime muutmist esialgne GEMS katkestati.
InSight valiti 2010. aastaks NASA-le laekunud 28 ettepaneku hulgast üheks kolmest Discovery programmi finalistiks ning 2011. aasta mais eraldati programmile 3 miljonit USA dollarit edasisteks arengu- ja arendustöödeks. 2012. aasta augustis kuulutati konkursi võitjaks InSight. Missiooni eelarve on 425 miljonit USA dollarit ning see ei sisalda kanderaketi maksumust.
Lockheed Martin alustas maanduri ehitamist, 19. mail 2014 ja üldine testimine algas 27. mail 2015.
Testimise ajal avastati, et Prantsuse kosmoseagentuuri CNESi valmistatud seismomeetril Seismic Experiment for Interior Structure (SEIS) on püsiv vaakumileke, mistõttu otsustas NASA lükata missiooni stardi 2018. aastale. Seadme arendamise võttis üle JPL ja CNES vastutas seadme integreerimise ja testimise eest.
InSight startis Vandenbergi õhuväe baasist 5. mail 2018 ning selle viis kosmosesse kanderakett Atlas V.
Teaduslik taust
NASA mõistis, et teisele planeedile saadetava seismomeetri ehitamine on keeruline, kui 1976. aastal Marsil maandunud Viking 1 maanduri seismomeeter ei töötanud korralikult. Seismomeeter oli mõlemal maanduril paigutatud kerele ja seetõttu segas selle mõõtmisi maanduri enda tegevus ja Marsil puhuvad tuuled. Seismomeetri mõõtetulemusi kasutati Marsi koore paksuse hindamiseks ning Viking 2 maanduri maandumispaigas mõõdeti Marsi koore paksuseks 14–18 km. Vikingite missiooni ajal tuvastati ka võimalik marsivärin, kuid seda pole ametlikult kinnitatud.
InSighti mõõtmised peaks täiendama senist informatsiooni Marsi koore paksuse, tuuma raadiuse ja tiheduse ning seismoloogilise aktiivsuse kohta täpsustama kolm kuni kümme korda paremate andmetega kui seni kogutud.
Missiooni staatus
pisi|InSight jaama esimene foto. ICC kaamera klaasil asub veel maandumise käigus planeedi pinnalt üles aetud tolm ja muu praht pisi|<abbr title="Instrument Deployment Camera">IDC kaamera esimene pilt. Kaamera läbipaistev tolmukate on veel peal, et ennetada maandumise käigus ülesaetud osakeste langemist kaamera objektiivile 26. novembril 2018 teatas NASA InSight edukast maandumisest Marsi pinnale ning avaldati ka esimene maandumisjärgne foto, mille tegi ICC kaamera läbi läbipaistva objektiivikatte. NASA teatas, et kate eemaldatakse objektiivilt lähipäevil.
Mõni tund hiljem, kell 1:30 (UTC) tuli 2001 Mars Odyssey kaudu InSightilt signaal, et päikesepaneelid on avatud ja toodavad elektrit. Lisaks saatis satelliit Maale kaks InSighti tehtud pilti maandumispaigast. Maandumispaigast tehakse ka 3D-fotosid, et leida parimad kohad seismomeetrile ja HP3-le.
18. detsembril 2022 teatas NASA, et enam ei õnnestunud Marsi sondiga saada kontakti. Põhjus on ilmselt InSighti päikesepaneelide saastumine Marsi tolmuga, mistõttu paneelide tootlikkus oli kahanenud juba kümnendikule esialgsest võimsusest.
Disain
Selleks, et missiooni riski ja kulusid võimalikult väiksena hoida, võtab InSight oma disaini baasiks Marsi missiooni Phoenixi testitud tehnoloogiad ja disaini ning hakkab neid vajalikul määral edasi arendama. Energiaallikana plaanitakse kasutada päikesepaneele ning sel põhjusel tahetakse, et InSight maanduks Marsi ekvaatorile võimalikult lähedale, mis kindlustaks tema tööajaks umbes kaks aastat (ühe Marsi aasta). Maandumispaigaks on määratud Gale'i kraatrist põhja pool asuv Elysium Planitia.
Veos
InSighti teaduslik veos koosneb kolmest põhilisest tööriistast:
Maandumisjaama külge kinnitatud kaamera hakkab edastama mustvalgeid kaadreid pardal olevatest instrumentidest ja 3D-pilti alast, kuhu paigutatakse seismomeeter ja soojusvoo sond. Lisaks sellele, tõstavad insenerid ja teadlased kaamera abiga tööriistad jaama pardalt Marsi pinnale. Samuti võimaldab 45-kraadise vaateväljaga kaamera panoraamvaadet maandumisala ümbritsevast maastikust. Teine kaamera, 120-kraadise vaateväljaga, paigutatakse teki alla ning see loob täiendava vaate seadeldiste mahalaadimis alale.
Eesmärgid
InSight viib Marsi pinnale statsionaarse jaama, mis hakkab uurima planeedi pinna sisemust. Kogutud andmed ja nende läbitöötamine peaks aitama leida vastuse planeetide ja Päikesesüsteemi teaduse põhiküsimusele: mis on need protsessid, mis vormisid Päikesesüsteemi maataolisi planeete sellisteks, nagu nad praegu on, rohkem kui neli miljardit aastat tagasi.
InSighti peamine eesmärk on aga uurida Marsi evolutsioonilist ajalugu protsessidest, mis on planeeti tänapäevani vorminud. Uurides Marsi tuuma mõõtmeid, tihedust, paksust, selle ümbrise ja koore üleüldist struktuuri ning sisemusest tulevat soojushulka, aitab teadlastel paremini mõista evolutsioonilisi protsesse, mis on mõjutanud kõikide maataoliste planeetide arengut. Maataolistel planeetidel on ühine sünnipära – taevakeha suurenemisel hakkab sisemuses temperatuur tõusma, mille tulemusena moodustubki maataoline planeet tuumaga, selle ümbrise ning koorega. Vaatamata ühisele sünnipärale, on igat maataolist planeeti hiljem vorminud ning kujundanud protsessid, mida nimetatakse ühisnimetajaga diferentseerumiseks ning mida ei suudeta senimaani korralikult mõista. Missiooni eesmärgiks ongi laiendada teadlaste silmaringi ning varustada neid vajalike andmetega, et suuta mõista neid protsesse paremini. Selleks teeb missioon kindlaks, kas Marss omab mingisugustki sisemist aktiivsust, kui suur soojushulk vabaneb marsi tuumast ja kui palju sellest jõuab planeedi ülemistesse kihtidesse, kui suur on Marsi tuum ning mis olekus ta on – kas vedelas või tahkes. Teisene eesmärk on sooritada põhjalikud geofüüsilised ja tektoonilised uuringud ning samuti uurida meteoriitide kokkupõrgete jälgi Marsi pinnal, mis võivad osutuda kasulikeks abimaterjalideks uurides samu harusid planeedi Maa suhtes.
Maataolisi planeete vormivate evolutsiooniliste protsesside uurimiseks valiti Marss seetõttu, et sellel on kõige põhjalikumalt ja paremini säilinud ajalooline "kirje". Marss on piisavalt suur, et olla läbinud varajased protsessid, mis kujundasid sellest kiviplaneedi ning parajalt väike, et omada protsessidest jäänud "kirjeid".
Meeskond
InSighti meeskond koosneb mitme riigi (Ameerika Ühendriigid, Prantsusmaa, Saksamaa, Austria, Belgia, Kanada, Jaapan, Šveits ja Suurbritannia) teadlastest ja inseneridest, teadusharudest, valdkondadest ning organisatsioonidest.
Bruce Banerdt, kes võttis osa ka Marsi kulguri missioonist "Mars Exploration Rover", on nii kogu InSight missiooni kui ka SEIS instrumendi juhtivteadlane. Suzanne Smrekar, kelle teadustöö keskendub planeetide soojusliku evolutsiooni uurimisel ning kes on läbi viinud ulatuslike soojusvoo mõõteriistade teste ja arendustöid, juhib InSighti HP3 instrumendiga tegeleva töögruppi tegemisi. Sami Asmar, raadiolaineid uuriva teadusharu ekspert, vastutab RISE instrumendi arendustöö eest. InSight missiooni projektijuht on Tom Hoffman ja tema asetäitja Henry Stone.
Organisatsioon Lockheed Martin Space Systems varustab missiooni kosmoselaevaga ning viib läbi selle arendustööd ja testimised. Samuti hakkab nimetatud organisatsioon pakkuma missioonile tehnilist tuge kogu operatsiooni vältel.
Meeskonna koosseis:
Hirmu (Põlvamaa)
Hirmu oli küla Põlvamaal. Küla jääb tänapäeval Kauksi küla alale. Kihelkondlikult kuulus küla Põlva kihelkonda. Küla kaotati 1940. aastatel.
Röövlitütar Ronja
Eesti keelde tõlkis raamatu Vladimir Beekman ning tõlge ilmus esmakordselt aastal 1987 (raamatuga "Vennad Lõvisüdamed" ühtede kaante vahel). 1996. aastal ilmus "Röövlitütar Ronja" esmakordselt eraldi raamatuna.
Nõo Muusikakool
= Ajalugu = Nõo Muusikakool kinnitati muusika õppeasutusena 1. augustil 1972. Enne seda õpetati muusikat Nõo Põhikooli muusikaklassides. Aastatel 1968–1972 oli Nõos Elva Lastemuusikakooli filiaal, sest iseseisva muusikakooli loomiseks oli vaja vähemalt 51 õpilast. 1. septembril 1972. aastal täitus 51 õpilase kriteerium ning tänu selleaegsele Nõo Põhikooli direktorile Kalju Aigrole alustas Nõo Lastemuusikakool tööd nii eraldi hoones kui ka põhikoolis. Personali kuulusid kolm klaveriõpetajat, kaks akordioniõpetajat ja muusikakooli direktor. Aastatel 1976–1991 tegutses koolis puhkpillisosakond, kus sai õppida klarnetit, saksofoni ja metsasarve.
1978. aastal tehti muusikakooli hoonele kapitaalremont, klassidele lisati vaheseinad ja kõiki tunde sai hakata läbi viima ainult muusikakoolis. 1988. aastal lisandus Nõo Lastemuusikakoolile Ilmatsalu filiaal, mis tegutses 1993. aastani. Alates 1991. aasta veebruarist kannab kool Nõo Muusikakooli nime. 1996. aastal lisandus muusikakooli kitarriklass ning aastatel 1998–2003 sai koolis õppida ka laulmist. 2004. aastal lisandusid viiuliklass ja klassikalise kitarri klass. 2005. aastal alustati pärast pausi taas plokkflöödi õpetamisega. 2006. aastal alustas koolis eelklass ja 2007. aastal vabaklass, kus oli võimalik õppida flööti. 2009. aastal lisandus saksofoni ja 2010. aastal tšello õppimise võimalus.
Alates 1. septembrist 2015 jätkas Nõo Muusikakool tegevust uues hoones, mille projekteeris arhitekt Juhan Kutti. Projekti koostamisest uue hoone valmimiseni kulus kümme aastat.
Hrõhori Halahan
Hrõhori Anatolijovõtš Halahan (ukraina keeles Григорій Анатолійович Галаган) on Ukraina sõjaväelane.
Sõjaväeteenistus
2020-2022 oli ta Ukraina erioperatsioonijõudude ülem. Jätkas teenistust SBU Alfa ülema asetäitjana.
Buldersi talu
pisi|Buldersi talu ait augustis 2011 Buldersi talu on Ruhnu saarel asuv talu.
Talu ait on kantud Eesti kultuurimälestiste nimekirja.
Wojak
Wojak (poola keelest [vɔjak], "sõdur" või "võitleja"), tuntud ka kui Feels Guy, on interneti-meem, mis on oma algsel kujul lihtne, mustade piirjoontega koomiksijoonistus melanhoolilise näolimega kiilakast mehest. Wojaki illustratsiooni päritolu pole teada.
Meem sai populaarseks 4chanis, kus tegelast seostati fraasidega, nagu "Ma tean seda tunnet, vend" ("I know that feel, bro"), "see tunne" ("that feel") või "see tunne, millal" ("that feel when").
Kenan Karaman
Kenan Karaman (sündinud 5. märtsil 1994 Stuttgardis) on Türgi jalgpallur, kes mängib ründajana Saksamaa kõrgliigaklubis Schalke 04 ja Türgi jalgpallikoondises.
Ta on sündinud Saksamaal ja on seal mänginud suurema osa klubikarjäärist. 2009. aastal liitus ta TSG 1899 Hoffenheimiga, mille põhimeeskonnas debüteeris ta Saksamaa kõrgliigas 2014. aasta märtsis. Aastatel 2014–2018 mängis ta Hannover 96-s. Esimese värava lõi ta Saksamaa kõrgliigas 23. septembril 2015 Hannover 96 meeskonnas mängides VfB Stuttgarti vastu. Aastatel 2018–2021 mängis Fortuna Düsseldorfis.
2021. aastal liitus ta Türgi kõrgliigaklubiga Beşiktaş. 2022. aasta septembris naasis ta Saksamaale ning sõlmis kolmeaastase lepingu Schalkega.
Türgi jalgpallikoondises tegi Karaman debüüdi 9. novembril 2017 sõprusmängus Rumeenia vastu. Koondisekarjääri esimese värava lõi ta 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel.
Baincthun
pisi|Baincthuni kirikuväljak
Baincthun on vald Põhja-Prantsusmaal Pas-de-Calais' departemangus.